LidanRubinov/Halacha-QA huggingface dataset:
שאלה: משמעות סמל המנורה: מנורת שבעת הקנים היא סמל מדינת ישראל. כל המידע שמצאתי על המנורה ממקורות "דתיים" מתייחסים רק לחיצוניות - מידות, אלכסונים וכו. אבקש לללמוד ולשתף על משמעות המנורה, סמליות שבעת הקנים, נר מערבי, הטבת 2 נרות, האם יש התאמה לגוף האדם או ייצוג לאחד האיברים? ושבוע טוב
תשובה: יש שכתבו כי שבעת הנרות רומזות לשבעת החכמות האנושיות. ויש שכתבו (תלמיד הגאון) שהכונה לשלוש בחינות במצוות עשה חוקים מצוות ומשפטים ועוד שלוש במצוות לא תעשה, והנר האמצעי כנגד יראת שמים שכוללת את כל העשה והלא תעשה. נר מערבי הוא המכוון כנגד קודש הקודשים שהוא במערב והיה בו נס שלא היה כבה כד' שעות בזמן שכל הנרות כבו מיד בבקר.
שאלה: ריבוי אומרי קדיש במניין מצומצם: אצלנו בבית הכנסת יש מנין מדוייק ויש חמשה שאומרים קדיש, האם זה ר? הרי אין שבעה תשעה עונים. באותו עניין, מה היה קורה אם היה ששה שאומרים קדיש או תשעה? על מענה מהיר.
תשובה: הקדיש הוא דבר שבקדושה שצריך להאמר בעשרה, עניית האמן אינה מעכבת ולכן זה ר.
שאלה: חיי היומייום: בזמן האחרון עלו בי מחשבות-שברור שאני מאמינה, ואני יודעת שהקב"ה קיים, וקורים דברים רעים והכל לטובה וקורים דברים טובים והכל בזכותו יתברך. אבל את כל מצוות היומיום אני עושה בלי לדעת למה-אני יודעת שצריך להודות לקב"ה אבל זה כבר נעשה רגיל-וכי כולם עושים.ותפילה-אני מתפללת רק מינימום של תפילה(ברכות השחר בבוקר) כי צריך ואני לא מרגישה שצריך יותר, קורה לי הרבה שאני מתפללת בלב במהלך היום. רציתי לדעת איך עושים שינוי, מאיפה מתחילים? הרי האמונה בקב"ה ממש לא מעורערת.
תשובה: מתחילים ממצוות בן אדם לחבירו. מתחילים מעשיית חסד עם חבר. מתחילים מדבר שקל להרגיש בו את השמחה שבמצווה. כשעושים לחבר טובה כשנותנים לעני צדקה מקבלים אור חוזר משמחת מי שנעשה לו טוב. כך גם כשתתפללי, אזי תיתפללי על מישהו אחר. זה יעורר לך את החלק הטוב שבך וזה ישמח אותך. לאחר מכן תגיעי גם לעצמך ותוכלי לרצות לעשות טוב גם עם הנשמה שבך וגם עם הגוף שבך.
שאלה: סיום פרקים בתיקון ליל שבועות וניקודם: קראתי שיש יהי רצון שאומרים בסיום כל פרשה או ספר בתורה ובנביאים. האם תוכלו לשלוח לי את ה-יהי רצון. כמוכן, הבנתי שיש לכוון את שם ה בניקוד המילה האחרונה של הספר. האם נכון? האם תוכלו להפנות אותי למקור? ב ו
תשובה: לא נהגו בבתי כנסת לומר יהי רצון בסיום ספר, רק בשמחת תורה כשמסיימים את קריאת כל התורה אומרים יהי רצון והנוסח נמצא בתפילות חג שמחת תורה.
שאלה: דיני קבורה והלוויה: 1. האם יש הבדל בלוויות בתכריכים שעוטפים את המת, ראיתי אחד לבן ואחד שחור, למה? האם יש הבדל בין גבר לאישה? 2. גבר או אישה שהתאבדו, האם קוברים אותם רגיל עם כולם או שיש להם חלקה מיוחדת בצד? 3. מה העניין שהציבור המשתתף בלוויה מניח אבן על הקבורה? מה משמעות האבן? ונטילת מים כשיוצאים מבית העלמין, למה זה? הרי כולנו בכל מקרה טמאי מת, אז מה העניין של הנטילה? הרי זה לא יטהר אותנו מהטומאה.
תשובה: 1. התכריכים עצמם בדרך כלל הם פישתן לבן. ההבדל שיש הוא במה שמכסים את המת על גבי התכריכים אחרי זה, שגבר מכסים בטלית ואשה בבד שחור. 2. היום לקבוע על מישהו שהוא התאבד זה לא פשוט, כי צריך לקבוע במאה אחוז שהוא עשה את זה בדעה צלולה ולא מתוך דיכאון או אילוץ כלשהוא. מי שהתברר בצורה מוחלטת שהוא התאבד, יש חיוב לקבור אותו אבל לא מתאבלים עליו, כי אם הוא זלזל בחיים לא שייך להתאבל עליו. 3. משום כבוד המת לומר שהוא היה שם, שהאדם שביקר בקבר ישאיר את רישומו שהוא היה בקבר. נטילת הידיים מדין טומאה, מדין רוח רעה. זה לא קשור לטומאת טמא מת אלא זה אחד הדברים שגורמים לרוח רעה. וגם אם היה אפשר להיטמא מטומאת מת, היה עדיין צריך ליטול ידיים בשביל הרוח רעה (שו"ע, או"ח סי' ד' סעיף י"ח).
שאלה: שינה בשעות היום: לכבוד הרב א. האם טוב שלא לישון ביום משום "שנת יום שנת רשעים"? ב. אשמח לדעת את מקור הציטוט הנ"ל.
תשובה: מי שצריך לישון מבחינה רפואית (או כדי ללמוד טוב יותר וכו')- לא צריך לחשוש לזה.
שאלה: לשלח כמה פעמים את האם: האם יש עניין לשלח את האם, במצוות שילוח הקן, כמה פעמים לאחר שליחתה בפעם הראשונה? האם יש איסור? (אין צורך לביצים או לגוזלים, ואחרי השליחה החזרנו את הקן למקומו)
תשובה: יש כאלה שמהדרים לשלח את האם כמה פעמים אבל אין שום חובה. אתה יכול להחזיר את הקן למקום ולהשאיר את הכל כמו שהיה בהתחלה.
שאלה: שלושים בערב שבועות: מתי מסתימים שלושים לאשה שנפטרה בל"ג בעומר יח סיון, האם בערב חג השבועות או ב יז באייר. אשמח לקבל תשובה דחופה מפאת חוסר זמן.
תשובה: דיני השלושים מסתיימים בערב שבועות. הבנים אינם יכולים להסתפר ולהתגלח עד שיעברו שלושים יום ויגערו בהם.
שאלה: המשך לשאלה לגבי הורדת תוכנה לשימוש אישי בלבד: קראתי שו"ת שלכם, ואני מביא אותו במלואו למניעת ספקות: שאלה: סיימתי תואר לא מזמן ואני מחפש עבודה. ישנם מספר תוכנות שלמדתי במהלך התואר ששואלים עליהם בראיונות עבודה. אין באפשרותי לקנות את התוכנות הללו אבל היה עוזר לי מאוד אם הייתי יכול לתרגל עליהם בבית. האם אני יכול להוריד את התוכנות, לשימוש פרטי כמובן ולתרגול בלבד ולא למטרות רווח חלילה? החברה שמייצרת את התוכנה נמצאת בבעלות גוי, ונמצאת פרוצה באתר באינטרנט, וכל אחד יכול להוריד אותה. מה הדין?
תשובה: אם אתה בטוח שהתוכנה היא בבעלות גויית גמורה ללא בעלי מניות או אחוזים יהודים, והיא נמצאת פרוצה באינטרנט כך שכל אחד יכול להוריד אותה, לרוב הפוסקים אתה יכול להוריד אותה לצורך שאינו מסחרי. כך עלה למסקנה מיום העיון בנושא "זכויות יוצרים בעידן האינטרנט" שנערך על ידי בית מדרש לדיינות בפסגות לפני כחודש. הרב ניר אביב ורציתי בבקשה לשאול האם בעצם פסקתם שגזל הגוי מותר להלכה? אם כן, א. מדוע? ב. האם ההיתר ניתן רק משום שהאדם שאל לצורך עבודה, או שאני אישית יכול להוריד (לא למטרות רווח) כל תוכנה שיר וכ ו מהאינטרנט לאחר שאני מוודא שזה בבעלות גוי בלבד? תשובה: א. לא פסקנו שגזל הגוי מותר, להיפך גזל הגוי הוא איסור תורה, כמובא פעמיים בשו"ע חו"מ בהלכות גזילה ובהלכות גניבה. ב. העתקת תוכנה לרוב השיטות אינה נחשבת "גזל" במובן ההלכתי הרגיל משום שגזל משמעו לקיחת חפץ מיד הבעלים כך שלא נשאר בידו דבר, ואילו זכויות יוצרים תמיד נשארות אף בידי הבעלים. ג. אך יש מקום לאסור מסיבות אחרות כמובא בספרי "ביכורי אביב" עמוד 232, כגון ואהבת לרעך כמוך, ירידה לאומנות חברו, הנאה מיגיעתו של חברו או הנאה מרכושו של חברו. ואחד החילוקים היוצאים בין השיטות הוא זכויות יוצרים של גוי משום שבו לא שייכים חלק מן הדברים. כמובן, שאין זו מידת חסידות, לכן כתבתי שניתן לנהוג כך רק אם מצרפים דעה נוספת בפוסקים הסוברת שכל מה שנמצא ברשת האינטרנט נגיש לכל אדם הוא בבחינת "זוטו של ים" שיש בו יאוש בעלים ונחשב כהפקר. ד. הערה אחרונה: אינני יודע כיצד ניתן להיות בטוח לגבי כל תוכנה או שיר שהוא בבעלות גויית בלבד, ויתכן שמדובר בחברה שיש ליהודים בעלות יחסית, כגון שיש להם מניות שליטה בחברה. וזו בעצם שאלה נוספת, בה נגעתי בשאלה אחרת בספר בעמוד 104. ישנו שיעור וידאו שלי באתר ישיבה תחת השם "זכויות יוצרים בעידן האינטרנט", שם מוסבר כל העניין בהרחבה. הרב ניר אביב
שאלה: שעות זמניות בלוחות הזמנים: ב"ה לא מצאתי מי לשאול אכן אני פונה לכבודכם. זה שכתוב ברמב"ם בהלכות קידוש החודש שעות. האם כלם שעות זמניות או שיש בהם ויש בהם? כי כן פותח בפרק ו כי היום והלילה 12 שעות ו 12 שעות. ומגדיר והולך כמה זה חודש וכמה זה שנה הן לחמה והן ללבנה. כשמגדיר שנת השמש 365 ושש שעות, האם אלו זמניות? וכן בהגדרת שנת הלבנה, האם אלו זמניות? ואם נאמר כן, זמניות! יש לשאול, מה אודות לוח הזמנים והמולד של כל ראש חודש שבלוח. האם שעות ורגעים וחלקים אלו לפי חשבונות השעות הזמניות או לאחר כל החשבונות נכתבו בלוח לפי השעון שלנו? הנה הכרזת המולד לחודש סיוון: יום ד שעה ב בצהרים 12 דקות ו 10 חלקים. אם זה צהרים של "חצי היום וחצי הלילה" שבלוח או שזה מתכון על צהרים 12 AM PM? ואלו השעות והדקות והחלקים, האם כל זה לפי השעון שלנו או אינם אלא לפי השעון של "היום והלילה 12 שעות ו 12 שעות" שהן זמניות? תמיד הבנתי בעת הכרזת החודש כי השעות והדקות הן לפי השעון שלנו. האם יש לומר, אם כך הייתי נוהג לא קיימתי שמיעת הכרזת החודש מימיי?
תשובה: מן הסתם הרמב"ם נתן דוגמא בשעות שוות (60 דקות), כמו שח הרבה פעמים, כשהם דיברו על י"ב שעות- הם דיברו על ימי ניסן ובימי תשרי שאז היום והלילה שווים, ולכן יכול להיות שהרמב"ם דיבר על שעות שוות, (ואחרי זה צריך לחשב עפ"י שעות זמניות, עפ"י העקרונות הנ"ל). הכרזת המולד- אני חושב שההכרזה היא על פי השעות שלנו, ולא על פי שעות זמניות. גם החלקים- זה עפ"י השעות הרגילות שלנו.
שאלה: "בריך שמה" - בעברית: האם עדיף לומר את ברכת "בריך שמה" בארמית, שאני לא מבין מה אני אומר, או לומר את התרגום שלה ולהבין את תפילתי?
תשובה: תגיד כמו שניסחו את זה, בארמית. אפשר למצוא את התרגום בהרבה מקומות- תלמד אותו, ואז זה יהיה לך ברור.
שאלה: בורר ובל תשחית בחלק הפנימי של העגבניה: לכבוד הרב, יש לי שתי שאלות: א. אשתי לא אוהבת לאכול את החלק הפנימי של העגבניה, החלק הרטוב, אלא רק את החלק הקשה והחיצוני. כשהיא מכינה סלט - היא מוציאה את החלק הפנימי ולבסוף משליכה אותו. האם יש כאן בל תשחית? ב. האם בהכנתה סלט כזה בשבת יש בעיה של בורר? הרי מפרידה את הפסולת מהאוכל, וכן אין בפסולת זו שימוש. אם כן, כיצד אפשר לעשות זאת בלי לעבור על איסור?
תשובה: א. מכיון שזה ראוי לאכילה- יש בזה בעיה, שמישהו אחר יאכל את החלק הזה, ואם אין לכם למי לתת את זה- תשימו את החלק הזה במקום כלשהוא עד שהוא קצת יתקלקל ואז תזרקו אותו, כי כך אתם רק בעקיפין גורמים שזה לא ראוי לאכילה- ואז תזרקו את החלק הזה. ב. כדי לפטור את הבעיה של בורר- תיקחו את מה שאתם רוצים מסביב, ואת מה שאתם לא רוצים תשאירו, ולא הפוך.
שאלה: מתי לא מברכים המפיל?: אשמח אם הרב יכתוב את הימים שבהם לא מברכים המפיל.
תשובה: בכל יום מברכים המפיל. לדעת הספרדים אין מברכים לאחר חצות הלילה.
שאלה: שם לבת - אראל: אשתי בהריון ואנחנו מתחילים לחשוב על שמות לבנות. חשבנו על אראל. רציתי לקבל חוות דעת על השם.
תשובה: לא רצוי לקרוא שם בעל צליל זכר לבת, אפשר להוסיף ה' ולקרוא אראלה. גם להיפך אין לקרוא לבן שם בעל צליל נקבי. כי יש השפעה לשם על האדם וכדאי שכל אחד יזדהה וישמח במין שבו נולד.
שאלה: הלבנתי פני חברי: אם הלבנתי פני חבר ברבים ועכשיו אני לא יודע מה איתו, מה עלי לעשות? ב מראש
תשובה: גש אליו ודבר איתו. אולי הוא יעדיף שלא תבקש ממנו סליחה ברבים כיון שזה יכול לביישו מחדש.
שאלה: מחזיק מפתחות למתנת פרידה: יש לי מתנת פרידה מתלמידיי בבית הספר שהינה מחזיק מפתחות המורכב מספרון תהילים בתוך נרתיק עור אשר רשומה עליו ברכת כהנים מבחוץ עם השימוש במילה "ה ". האם יש בעיה לתת אותו? את הספרון אני מתכנן לעטוף בעוד שכבה של נייר שקוף, אך השימוש במילה ה על כריכת הנרתיק מהווה בעיה?
תשובה: תדאג שזה יהיה מכוסה בעוד כיסוי, כמו בתוך הכיס לדוג', ואז מותר גם להיכנס עם זה לשירותים (2 כיסויים, הנייר השקוף והכיס)
שאלה: אמירת ויכולו בשני אנשים: הרב בענין ויכולו לאחר תפילת עמידה. למה חייב להגיד אותה בשנים, הרי כל התקנה היא בגלל יו"ט שחל בשבת שלא אומרים ויכולו בעמידה. והרי תפילת עמידה אפשר להגיד לבד (שמתפלל בלי מנין בשבת) ואומרים ויכולו (למרות שזה עדות). איך פתאום חייב להגיד בשתיים ואם לא יכוון רק כקורא בתורה?
תשובה: נכון שמצד הדין באמירת ויכולו פעם אחת זה מספיק אבל ה'ויכולו' שאומרים בשניים הוא עניין של עדות, ולכתחילה עדות נאמרת בשניים. כמו כן, עדות נאמרת בעמידה.
שאלה: דיני השלושים בערב שבועות: "דיני השלושים מסתיימים בערב שבועות. הבנים אינם יכולים להסתפר ולהתגלח עד שיעברו שלושים יום ויגערו בהם". מה הכוונה דיני השלושים מסתיימים, האם צריך לעלות לגילוי מצבה? מה בדיוק הדינים שמסתיימים? אנא הסבר בבקשה.
תשובה: למי שנוהג אבלותו רק 30 יום (אחים, הורים ובעל או אשה) מסתיימים כל דיני האבלות בערב החג. לבנים, תספורת ותגלחת אין לעשות עד לאחר שיעברו שלושים יום ממש וחבריהם יגערו בהם על המראה שלהם. מערב שבועות מותר להתקלח במים חמים רחיצה של תענוג וללכת לבריכה. מותר ללבוש בגדים מכובסים (לספרדים האיסור בימי השלושים הוא על בגד לבן מכובס). אפשר לקצוץ ציפורניים כרגיל. עלייה לקבר יש לעשות לאחר 30 יום.
שאלה: להגיש אוכל כשר: כבוד הרב התחלתי לעבוד כמדריכה במועדונית בבית ספר חילוני ומסתבר שאני צריכה להגיש להם ארוחת צהריים בשרית שאיננה גלאט כשר אלא בכשרות רגילה. האם אני יכולה להמשיך בעבודה?
תשובה: כן. מאחר וזה כשר הרי שמותר לאכול את זה. מי שמהדר אוכל רק בכשרות מהדרין אולם זה לא הופך את הכשרות הרגילה ללא כשרה.
שאלה: רב שאשתו לובשת מכנסיים: -כבוד הרב! לגבי כל השאלות -השואל ספרדי עד כמה שזה משנה! א) מותר לפני איש בודד או אנשים רבים לומר לפלוני משהו בסגנון -"אני רוצה להגיד לך משהו" ולקחת אותו הצידה ולומר לו סוד, הרי זה עלול ליצור אצל הסובבים אותנו תחושה שהם אולי דחויים או שאולי הם פחות חשובים או שאולי אני רוצה לדבר עם פלוני עליהם לשון הרע או שאר מרעין בישין? ב) היכן כתוב שבועז ממגילת רות חי 400 שנה? איך מוסברת אריכות חיים שכזו? ג) אכילת מאכלי חלב בשבועות - חובה או מנהג שאינו מחייב? ד) איך אמורים להתייחס לאדם שמונה לתפקיד רב פורמלית אך אשתו הולכת בלא כיסוי ראש בפרהסיא ו או במכנסיים בפרהסיא הגם שהוא מכנה עצמו "רב,פוסק"? ו
תשובה: א. אפשר לדון לכף זכות ולומר שהוא רוצה לומר לו דבר שנוגע לו בלבד ולא דברים שיש בהם איזו גנות ביחס למישהו. יתכן ואם יש הבעת פנים שיש בה משמעות למשהו רע כמו קריצת עין או חיוך מסתורי יש בה משום מראית עין לא טובה ובודאי שמזה יש להיזהר. אבל אין לחשוד יותר מדי באנשים לחינם, כמובן שיש למעט עד כמה שאפשר בהסתודדויות במקום שיושבים עם חברים אחדים כי זה עלול לגרום לאי נעימות, אבל אם כבר נעשה הדבר יש לדון לכף זכות. ב. ע' ברמב"ן בביאורו לפרשת ויגש שכתב כי מכניסת נינו של יהודה לארץ עד דוד המלך עברו כארבע מאות שנה ובתוכם חיו ארבע דורות בלבד, מה שמלמד כי או כולם האריכו ימים כמאה שנה ומעלה או שהיו אחדים או אחד שחי מאות שנים ובודאי שהיה בזה נס נסתר שהוא מיסודות האמונה. ג. אכילת מאכלי חלב בשבועות היא מנהג שנהגו בו עדות שונות (גם אשכנזים וגם ספרדים) אך אין בו דין מחייב. ד. מובן שיש בזה מראית עין לא טובה וזה מצער מאד. אולם כיון שיש כאן ספק שמא זה למורת רוחו של הרב ורק מפני דרכי שלו' בית הוא נאלץ להעביר על רצונו כל זמן שאשתו לא עוברת עבירות חמורות יש לדונו לכף זכות. ורק אם רואים שהוא עצמו מיקל באיסורים אז ראוי להתרחק ממנו, כי אם הוא לא נזהר אי אפשר ללמוד ממנו תורה. ואם הוא מכנה את עצמו בשם רב פוסק יש בזה בעצמו טעם לא טוב. וראוי כמה שאפשר שלא להתעסק בענינים מכוערים כדי לא להרבות בחילול השם. ח"ו.
שאלה: פתיחת מעון פרטי נוסף בשכונה: בשכונתנו ישנו מעון פרטי המתאים לגיל של ביתי. אך אני, וכמותי גם אמהות נוספות, איננו מרוצות מהתנאים שהוא מציע - קומה גבוהה, צפוף, יותר מדי ילדים. שמעתי על גננת נוספת שרוצה לפתוח מעון לאותו גיל ועודדתי אותה ואף סייעתי בידה לפרסם, משום שמעונה עולה על החסרונות שמנתי לעיל. חשוב לציין, ששני המעונות פונים לאותו קהל יעד וקיימת סבירות שהראשונה תאלץ לפתוח את הגן עם פחות ילדים מהשנה אשתקד. האם פתיחת המעון הנוסף היא ראויה? רוב תודות!
תשובה: אם פתיחת גן נוסף פוגעת מאוד בפרנסת הגננת הראשונה, זו השגת גבול ואסורה. מאידך, אם הגן הראשון לא מתאים לילדים אין איסור.
שאלה: אפית דג בתנור בשרי: יש לי בבית 2 תנורים, חלבי ובשרי. ברצוני לדעת, האם אפשרי לאפות דג בתנור הבשרי?
תשובה: אם אין בשר בתנור - מותר.
שאלה: תפילת ערבית או הבדלה: בצאת שבת, מה קודם תפילת ערבית או הבדלה?
תשובה: מתפללים ערבית ולאחר מכן עושים הבדלה. אם יש צורך מיוחד, כגון: חייל שעדיין אינו יכול להתפלל, אפשר להקדים הבדלה. ובמקרה כזה, גם כן, יש לומר "אתה חוננתנו" בתפילה (משנה ברורה סימן רצד, א).
שאלה: השכבה בסעודה שלישית: בסעודה שלישית אני מברך על הפת ולאחר מכן אני קורא פרקי תהילים לעילוי נשמת ההורים כולל השכבה (לאבא ולאימא בנפרד), אוכל ולאחר מכן מסיים בברכת המזון, האם זה אפשרי?
תשובה: אם זה בתוך שנה אפשר, אך אם לא בתוך שנה לא ראוי שיהיה דבר שמזכיר עצב ביום השבת, אפשר לקרוא פרקי תהילים ללא אזכרת ההורים.
שאלה: מועד בר מצווה: בני נולד ביום ל חשוון התשנ"ט (למניינם 18.11.1998 לאחר השקיעה) היות והשנה אין את התאריך הנ"ל, מתי הוא יהיה בר מצווה, ואיזה פרשה הוא אמור לקרוא?
תשובה: יום הבר מצוה, תחילת החיוב במצוות מהתורה, הוא יום ראשון א' כסלו.  החיוב מתחיל כבר במוצאי שבת  פרשת בר המצווה היא פרשת ויצא.  ז' כסלו  מזל טוב!  מג"א נה י  מ"ב שם מה
שאלה: שחיה בזמן מחזור: האם מותר ללכת לברכה בזמן מחזור עם גבר באותו זמן של המחזור, והאם מותר בכלל ללכת לברכה בזמן מחזור?
תשובה: אין איסור ללכת בזמן מחזור לבריכה אולם יש איסור ללכת לבריכה מעורבת תמיד.
שאלה: עונש קולקטיבי לאדם הראשון: אני סטודנטית לחינוך. במסגרת לימודי אני עושה עבודה על "עונשים". רציתי בבקשה לשאול את הרב, האם חטא אדם וחווה נחשב כעונש קולקטיבי? הרי שהם חטאו ואנו כביכול נענשים על כך לדורות עד ימינו. אם כן, אשמח אם הרב יוכל בבקשה לעזור לי ולהפנות אותי למקורות ולמפרשים המדברים על כך. על העזרה.
תשובה: ראשית, נחלקו הפרשנים האם המיתה נקנסה על אדם הראשון כתוצאה מאכילת עץ הדעת או שמא בכל מקרה היה מוות אלא שצורתו הנוכחית נקבעה בגלל אכילה זו. לא ראיתי התייחסות מפורשת לעניין במפרשים אולם אכתוב לך מה שנראה לי. עונש קולקטיבי הוא שמענישים גם אנשים שלא היו שותפים לחטא אבל כשמענישים את האדם שחטא אין כאן עונש קולקטיבי אף שיש עוד אנשים שיפגעו. לדוגמא: אדם שגנב ונענש לשלם כפול ובכך לא יהיה לו כסף לקנות לילדיו אוכל והרעב יגרום להם שלא להצליח בלימודים, האם גם זה עונש קולקטיבי או שזה תוצאה מהעונש שלו. כך גם לגבי אדם הראשון. התוצאה של העונש היא שכל האנושות התחייבה מיתה אולם העונש ניתן לאדם הראשון בלבד. ובכלל, יש לדעת שכל העונשים בתורה אינם כעונשים רגילים. אין עניינם רק עונש להרתעה אלא לתיקון החטא. ההשפעה של אכילת אדם הראשון כל כך גדולה והתיקון נמשך עד בא הגאולה השלמה.
שאלה: הנפטר תמיד נשאר לצידי: יש אנשים שאומרים כשקרוב שלך שאיננו בחיים, הוא תמיד יהיה לצידך בכל מקום בכל זמן. יכול להיות שקרובי משפחה שנפטרו ונרצחו עדיין אתנו רוחנית? זה אפשרי שמרגישים אותם לידנו?
תשובה: פטירה של אדם מן העולם הזה משמעותו שהקשר שלנו אליו כבר אינו יכול להיות בכלים ובכוחות החיים המוגבלים שיש בעולם הזה. אנו לא נוכל לחוש אותו, לא נוכל להרגיש את מה שהוא מרגיש וכו'. אולם אנו מאמינים שיש כוחות מופשטים יותר, כגון: חיי הנשמה שהיא ממשיכה לחיות בעולמות עליונים. הנשמות של הנפטרים הם בעיקר חיות בעולם הנשמות ולא חיות בעולם שלנו. אולם אנו מוצאים שיש קשר בין מעשינו לבין מה שקורה לנשמות. זהו הסוד של אמירת קדיש. כך גם מוצאים שיש זכות אבות ויש זכות של צדיקים שעומדת לתלמידיהם שהם כמו בניהם. לכן ניתן להרגיש שיש סיעתא דשמיא מכוח הזכות של הנפטר. אולם אין לחשוב שהנפטר איתנו בחיים הגשמיים.
שאלה: הוספת שם: קבלתי המלצה מרב גדול לשנות שם, וקשה לי לשנות לגמרי, אני מעוניינת להוסיף את השם לשמי. מה עלי לעשות?
תשובה: אפשר להוסיף שם, רצוי ע"י שאב או אח או מישהו אחר יעלה לתורה ביום שבת ולאחר הקריאה יברכו אותך בשני השמות.
שאלה: קטיף והלכות שבת: לכבוד הרב קבלתי פירות אשר נקטפו אחרי כניסת שבת שבת (כניסת שבת ב19:09). א. האם קיים הבדל בין האם נקטפו לפני שעברו ה-18 דקות או לאחריהם. האם ראוי לזרוק אותם?
תשובה: אם נקטפו לפני השקיעה הם מותרים. אולם מה בדבר המעשר, האם הספיקו לעשרם?
שאלה: עיכוב במציאת זיווג: אני בן 22 פעיל על ארץ ישראל, לצערי עד עכשיו אינני מוצא את זיווגי למרות שניסיתי והשתדלתי. קשה לי מאוד עם זה, אני מרגיש שאני שבר כלי ולא יוצלח. יש לי חברים שהתחתנו לא מזמן ויש כאלו שעכשיו מתארסים. כל פעם שאני מגיע לאירוסין או חתונה אני מתבאס על עצמי ואומר לעצמי: "אני לא יוצלח בגלל זה לא מצאתי את הזיווג שלי". אני לא מצליח לשמוח באמת בחתונות אני כל החתונה מתבאס. אני לא יודע כבר מה לעשות. אני מחכה ועושה מאמץ כיכולתי ופשוט זה לא בא לצערי, מה אפשר לעשות? יצויין שפניתי לחברים רבים שעוסקים בשידוכים.
תשובה: באמת שזו תקופה קשה מאד. ובאמת שיש ניסיון גדול לשמוח בטובת אחרים כשאדם מרגיש שנמנע ממנו הטובה. זו מעלה של צדיקים שיכולים לשמוח בשמחת אחרים באמת בלי קשר למה שקורא איתם. אם כן, אתה שואף להיות במדרגה גבוהה וזה לא פשוט. בכל אופן, יש מדרגות בניים. תשמח עם אחרים ותוך כדי כך תחשוב שהמצווה שאתה משמח אחרים גם אם לא כל ליבך בשלמות איתם היא תזכה אותך בעוד זכויות למצוא גם אתה את זיווגך. בנוגע להרגשת אי המוצלחות חבל שזו הפרשנות שאתה נותן לכך שעדיין לא השתדכת. ניתן לתת פרשנויות אחרות לעיכוב בהגעת הטוב. כל עכבה היא לטובה. יש להרבות באמונה. המשמעות של ריבוי אמונה הוא לא להיות לחוץ. להרגיש יותר שאתה ביד ה'. ה' משגיח עליך. הדברים אינם תלויים בך אלא ברצון ה'. אתה תמשיך לעשות השתדלות בענין אבל לא בלחץ. השידוך לא יבוא ממצב של לחץ אלא ממצב של אמונה נינוחות שמחה ומאור פנים. ותבשר לנו בשורות טובות.
שאלה: בורר והחזרת עודף למוכר: 1. בשבת בבוקר כשאני רוצה לחמם תבשיל ויש בו נוזלים, אני יכולה לשפוך את הנוזלים בכדי לחמם אותו או שזה בורר? (הארוחה לא מיד אלא רק אחרי שעתיים) ואם כן, מה ניתן לעשות במקרה כזה? 2. קניתי בגד בחנות ובאותו יום החזרתי אותו וקיבלתי את הכסף באשראי בחזרה. המוכרת אמרה שלא מקבלים החזר מלא אלא יש אחוז מסויים שיורד. לפי החשבון ראיתי שקיבלתי את הסכום המלא. האם אני צריכה להגיד להם על כך כדין השבת אבדה?
תשובה: 1. הפרדה בין דבר נוזלי לדבר מוצק, לדעת הספרדים אין בזה משום בורר, ולאשכנזים כן. ולכן לאשכנזים צריך להוציא את התבשיל המוצק מתוך הנוזלים, את האוכל מתוך הפסולת, ואז זה מותר. 2. נראה שכן, כי נראה שהייתה טעות מצד המוכרת.
שאלה: שמות ראשי חודשים: מה הטעם המקור לשמות חודשי ישראל, ובמיוחד חודש סיון שהוא לפני מתן תורה?
תשובה: הרמב"ן בפירושו לתורה מתייחס לכך. וזה לשונו על ס' שמות פרק י"ב: "וכבר הזכירו רבותינו זה הענין, ואמרו שמות חדשים עלו עמנו מבבל (ירושלמי ר"ה א ב, ב"ר מח ט), כי מתחלה לא היו להם שמות אצלנו, והסבה בזה, כי מתחלה היה מניינם זכר ליציאת מצרים, אבל כאשר עלינו מבבל ונתקיים מה שאמר הכתוב (ירמיה טז יד -טו) ולא יאמר עוד חי ה' אשר העלה את בני ישראל מארץ מצרים כי אם חי ה' אשר העלה ואשר הביא את בני ישראל מארץ צפון, חזרנו לקרא החדשים בשם שנקראים בארץ בבל, להזכיר כי שם עמדנו ומשם העלנו הש"י כי אלה השמות ניסן אייר וזולתם שמות פרסיים, ולא ימצא רק בספרי נביאי בבל (זכריה א ז, עזרא ו טו, נחמיה א א) ובמגילת אסתר (ג ז) ולכן אמר הכתוב בחדש הראשון הוא חדש ניסן, כמו הפיל פור הוא הגורל (שם) ועוד היום הגוים בארצות פרס ומדי כך הם קוראים אותם ניסן ותשרי וכלם כמונו והנה נזכיר בחדשים הגאולה השנית כאשר עשינו עד הנה בראשונה".
שאלה: לימוד מחול וצניעות: - ברצוני ללמוד מחול מודרני בבי ס למחול חילוני. ברצוני לדעת כמה דברים: א. האם לימוד מחול מודרני הוא מותר על פי ההלכה? אשמח למקורות. ב. האם מותר לי ללמוד בבית ספר למחול חילוני עם נשים בלבד שבו מלמדת מורה חילונית? ג. האם מותר לרקוד בשיעורים עם גופייה מכנס קצר. למה? ד. אם ג אסור, האם מותר לרקוד עם חולצה קצרה מכנס ארוך? ה. האם ישנה בעייה לאישה להיות בחוף נפרד עם ביקיני? מדוע? ו. למה אסור ללמוד ריקודי בטן? אשמח לתשובה הלכתית וממצה, ולא לתשובה גבוהה גבוהה.
תשובה: מבחינה הלכתית נראה שמותר. מבחינת מידות נראה שאסור. הלכות מידות הם חמורות יותר ומרכזיות יותר מהלכות שנובעות מפרטי ההלכה. נראה לי שהחילוניות מתייחסת לגוף בצורה אחרת מהתורה הקדושה. למרות שגם בתורה יש חשיבות ליופי ולבריאות הגוף, בתורה הדברים יבואו בצורה עדינה שלא מדגישה את הצדדים החושניים אלא את היופי הפנימי. צניעות אינה נוגעת רק לכיסוי בבגדים בפני גברים אלא צניעות של בן אדם לעצמו. הלכות צניעות נאמרות למשל על צניעות בית הכסא, למרות ששם האדם נמצא רק עם עצמו ולא קשור לאחרים. אם כן, הצניעות עיקרה כיצד האדם מתייחס אל עצמו והיחס בין הפנים והחוץ שלו. מי שלובשת מכנס קצר כשהיא עם עצמה משום שחם לה, אין בזה פגם  ודאי שאין בכך מידת חסידות. אולם מי שלובשת מכנס קצר כחלק מתרבות של חול ושל הופעה מוחצנת, יש בכך פגיעה במידת הצניעות.
שאלה: הלכות קידושין לכהנים: האם כהן (ששם המשפחה שלו אינו כהן) מותר לנישואין עם גיורת שאביה יהודי, נכד לכהן?
תשובה: אם יש חזקה של כהן, שם המשפחה לא משנה. ואם אין חזקה של כהן, אפילו אם שם המשפחה הוא כהן, הם לא כהנים. לא שם המשפחה הוא זה שקובע. לכהן אסור לשאת גיורת, וזה לא מועיל שאביה ממשפחת כהנים. ואם הם בכ"ז התחתנו, הבן הוא חלל.
שאלה: נדר על צדקה במחשבה טורדנית: יש לי לפעמים מרוב לחץ המון מחשבות לא כל כך טובות וטורדניות. לפעמים למשל אני רואה חמישה ש"ח על השולחן ואז אני אומרת בלב- אני אשים בצדקה. ואני לא באמת רוצה לשים כל שקל שאני רואה בצדקה, אבל יש לי מצפון, ואני יודעת שבלב צדקה זה נחשב כנדר. אז אני שמה (זה קורה הרבה עם שקלים קטנים). והשבוע אמרתי בלב- (אני עובדת ומרוויחה בערך 1400 ש"ח בחודש) אמרתי בלב שאני אשים בבנק 1000 ש"ח וכל שאר המשכורת לצדקה. וכמה שניות אחרי שחשבתי את זה אמרתי- לא אני לא רוצה לעשות את זה ואני באמת לא רוצה בכך!! כי אני צריכה שיהיה לי כסף.האם זה נדר? זה ממש מלחיץ אותי. רבה כבוד הרב.
תשובה: אמנם נכון שמחשבה של צדקה יש בה חוזק יותר ממחשבת נדרים רגילה אולם מאחר וזה נובע ממחשבה טורדנית ולא רצויה, אין בכך נדר ואינך צריכה לתת את הכסף לצדקה. להבא, תאמרי עכשיו בקול רם: "שכל מחשבה של נדר (ואף של צדקה) אינך רוצה בקיומה אלא אם כן תאמרי בקול שאת נודרת או כשאת נותנת את הכסף ממש".
שאלה: ברכה על מים: אני החלטתי לקחת על עצמי בלי נדר לברך על השתיה שאני שותה, הבנתי מה מברכים- שהכל רק לא הבנתי מתי לברך,אני נוהגת לשתות כל היום המון, יש לי בבית כוס שאני תמיד ממלאת והיא בצד השיש ואני בתדירות גבוהה יחסית שותה השאלה היא אם כל פעם שאני שותה לברך? גם אם זה שתי דקות אחרי, אני לא רוצה שאברך ובסוף זה יהיה ברכה לבטלה, מה עושים?
תשובה: ב"ה כל הכבוד על ההחלטה החשובה הזו שלך, לברך לפני שתית מים. זה ממש מאוד חשוב. הברכה היא אחד מהדברים שבהם אנו חיים יום יום ושעה שעה את הקשר שלנו עם אבינו שבשמים, היא נותנת לנו לחוש עד כמה ה' קשור אלינו, ורוצה בנו, ואף נותן לנו טובות אין סופיות. אכן על מים ששותים מברכים שהכל נהיה בדברו לפני ששותים, ולאחר השתיה מברכים בורא נפשות. כשאת שותה ומברכת, את יכולה לברך אחר השתיה ואז בפעם הבאה תברכי שוב, וזו דרך טובה, כי לפעמים אם לא מברכים במשך זמן רב פשוט שוכחים ומפסידים את הברכה. אך אם את יודעת שממש עוד כמה רגעים את תשתי עוד, תברכי על כל הדברים שאת תשתי, ואז האחת הזו את יוצאת ידי חובה מכל הברכות לפני הפעמים הבאות שתשתי. אבל אם את יוצאת מהמקום החוצה מהבית, את צריכה לברך ברכה אחרונה, ולאחר מכן כשתמשיכי לשתות את צריכה לברך שוב. שתהיה לך הצלחה רבה מאוד. הרב יצחק גרינבלט zahig1 gmail.com
שאלה: ברכה על מים בבוקר: שמעתי שאסור לברך אם שותים כוס מים בבוקר. הסיבה היא (לכאורה) שלפני אלפי שנים חשבו שזה לא בריא לשתות כוס מים על הבוקר. האם הדבר נכון בימינו? המקרה שמעניין אותי הוא שתיית כוס מים בבוקר אחרי נטילת ידיים ולפני התפילה. אני מציין שאני שייך לעדה הספרדית ואני מחפש עיקר הדין ללא חומרות.
תשובה: צריך לברך על המים ואין שום היתר לשתות מים בלי ברכה. כמובן צריך ליטול ידים לפני כן ולברך כשלבושים לכבוד הברכה. (אפשר גם עם בגד לילה)
שאלה: ארנק עם תמונה של רב : יש לי בארנק תמונה של רבנים צדיקים, לדוגמא: הבבא סאלי, ויש לי גם ברכה בארנק ורציתי לדעת מה צריך לעשות אם הארנק נופל כשיש בו את התמונה של הצדיקים ואת הברכה?
תשובה: אין צורך לעשות כלום. מספיק להרים אותו.